CELEX: 62020TN0255
Language: fi
Date: 2020-05-04 00:00:00
Title: Asia T-255/20: Kanne 4.5.2020 – ClientEarth v. komissio

27.7.2020   
            
            
               FI
            
            
               Euroopan unionin virallinen lehti
            
            
               C 247/18
            
         
      Kanne 4.5.2020 – ClientEarth v. komissio
      (Asia T-255/20)
      (2020/C 247/27)
      Oikeudenkäyntikieli: englanti
      
         Asianosaiset
      
      
         Kantaja: ClientEarth AISBL (Bryssel, Belgia) (edustajat: asianajajat F. Logue ja J. Kenny,)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission 26.2.2020 tekemän implisiittisen päätöksen asiassa GESTDEM N:o 2019/6819, jolla hylättiin kantajan pyyntö saada tutustua osaan asiakirjoista
               
            
                  —
               
               
                  velvoittamaan Euroopan komission korvaamaan kantajan oikeudenkäyntikulut ja velvoittamaan mahdolliset väliintulijat vastaamaan omista oikeudenkäyntikuluistaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan komissio teki ilmeisiä arviointivirheitä ja oikeudellisia virheitä, jotka johtivat päätöksenteon suojaa koskevan poikkeuksen (asetuksen N:o 1049/2001 (1) 4 artiklan 3 kohdan toinen luetelmakohta) virheelliseen soveltamiseen, ja laiminlöi perusteluvelvollisuutensa, koska
                  
                              —
                           
                           
                              ei ole olemassa mitään päätöksentekomenettelyä, jota vahingoitettaisiin merkittävästi, jos Brysselissä 12.2.2019 pidetyn moottoriajoneuvoja käsittelevän teknisen komitean 79. kokouksen pöytäkirjojen 4 osastoon annettaisiin oikeus tutustua osittain (B asiakirja),
                           
                        
                              —
                           
                           
                              komissio ei osoittanut, että B asiakirjan 4 osaston osittainen paljastaminen loukkaisi vakavasti sen päätöksentekomenettelyä.
                           
                        
            
                  2)
               
               
                  Toinen kanneperuste, jonka mukaan komissio teki ilmeisiä arviointivirheitä ja oikeudellisia virheitä, jotka johtivat asetuksen N:o 1049/2001 4 artiklan 3 kohdan toisen luetelmakohdan mukaisen ylivoimaisen yleisen edun testin virheelliseen soveltamiseen, ja laiminlöi perusteluvelvollisuutensa (SEUT 296 artikla).
               
            
                  3)
               
               
                  Kolmas kanneperuste, jonka mukaan komissio teki oikeudellisen virheen nojautuessaan komiteoiden työjärjestyksen malliin, joita ei SEUT 277 artiklan mukaisesti voitu soveltaa.
               
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).